Les persones que, dins dels cinc últims anys, hagin arribat a un acord extrajudicial de pagaments amb els creditors, hagin obtingut l'homologació judicial d'un acord de refinançament o hagin estat declarades en concurs de creditors.
El còmput del termini esmentat comença a comptar, respectivament, des de la publicació en el Registre públic concursal de l'acceptació de l'acord extrajudicial de pagaments, de la resolució judicial que homologui l'acord de refinançament o de la interlocutòria que declari la conclusió del concurs.
Les persones que, dins dels cinc últims anys, hagin arribin a un acord extrajudicial de pagaments amb els creditors, hagin obtingut l'homologació judicial d'un acord de refinançament o hagin estat declarades en concurs de creditors.
El còmput del termini esmentat comença a comptar, respectivament, des de la publicació al Registre públic concursal de l'acceptació de l'acord extrajudicial de pagaments, de la resolució judicial que homologui l'acord de refinançament o de la interlocutòria que declari la conclusió del concurs.
L'empresari persona natural que estigui en situació d'insolvència d'acord amb el que disposa l'article 2 d'aquesta Llei, o que prevegi que no pot complir regularment les seves obligacions, pot iniciar un procediment per arribar a un acord extrajudicial de pagaments amb els creditors, sempre que, aportant el balanç corresponent, justifiqui que el seu passiu no supera els cinc milions d'euros.
A l'efecte d'aquest títol, es consideren empresaris persones naturals no només aquells que tinguin aquesta condició d'acord amb la legislació mercantil, sinó aquells que exerceixin activitats professionals o tinguin aquella consideració a l'efecte de la legislació de la Seguretat Social, com també els treballadors autònoms.
També poden instar el mateix acord qualssevol persones jurídiques, siguin o no societats de capital, que compleixin les condicions següents:
a ) Es trobin en estat d'insolvència.
b ) En cas de ser declarades en concurs, aquest concurs no hagi de revestir especial complexitat en els termes que preveu l'article 190 d'aquesta Llei.
c ) Que disposin d'actius líquids suficients per satisfer les despeses pròpies de l'acord.
d ) Que el seu patrimoni i els seus ingressos previsibles permetin aconseguir amb possibilitats d'èxit un acord de pagament en els termes que recull l'apartat 1 de l'article 236.
No poden formular la sol·licitud per arribar a un acord extrajudicial:
Els qui hagin estat condemnats en sentència ferma per delicte contra el patrimoni, contra l'ordre socioeconòmic, de falsedat documental, contra la Hisenda pública, la Seguretat Social o contra els drets dels treballadors.
Els subjectes a la inscripció obligatòria en el Registre Mercantil que no hi estiguin inscrits amb antelació.
Les persones que en els tres exercicis immediatament anteriors a la sol·licitud no hagin portat la comptabilitat o hagin incomplert en algun d'aquests exercicis l'obligació del dipòsit dels comptes anuals, tot i estar-hi obligades legalment.
Les persones que, dins els últims tres anys, hagin arribat a un acord extrajudicial amb els creditors, hagin obtingut l'homologació judicial d'un acord de refinançament o hagin estat declarades en concurs de creditors.
No poden accedir a l'acord extrajudicial de pagaments els qui estiguin negociant amb els creditors un acord de refinançament o la sol·licitud de concurs dels quals hagi estat admesa a tràmit.
Tampoc és possible iniciar l'acord extrajudicial si qualsevol dels creditors del deutor, que necessàriament haurien d'estar vinculats per l'acord, ha estat declarat en concurs.
Els crèdits de dret públic no poden estar afectats per l'acord extrajudicial.
Els crèdits amb garantia real únicament es poden incorporar a l'acord extrajudicial i poden estar-ne afectats si així ho decideixen els creditors que en tenen la titularitat, mitjançant la comunicació expressa que preveu l'apartat 4 de l'article 234.